# אג'ליל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אג'ליל (בערבית: جليل) היה כפר ערבי בקרבת חוף הים התיכון, כ-10 ק"מ צפונית ליפו, שנודע גם בשם ג'ליל. תושבי הכפר נמלטו ממנו במלחמת העצמאות. אדמות הכפר נמצאות כיום בשטח הערים הרצליה ורמת השרון, קיבוץ גליל ים והמחנה הצבאי גלילות.

הכפר הוקם בתקופה העות'מאנית סביב קברו של שיח' צאלח עבד אל-ג'ליל, שעל שמו נקרא הכפר. תושבי הכפרים היו מוסלמים, והתפרנסו מחקלאות ומדיג. בתקופת המנדט הבריטי פוצל הכפר לשני חלקים - ג'ליל א-שמאליה (הצפוני) וג'ליל אל-קבליה (הדרומי), שהיה החלק הגדול יותר.

בשנות ה-20 נקנו חלק מאדמות הכפר, ובהמשך נבנו עליהם (ועל אדמות שנקנו מכפרים שכנים נוספים, כמו אלחרם) היישובים היהודיים הרצליה, רמת השרון (אז שכונה בשם "עיר שלום") וגליל ים. הקשרים בין המתיישבים היהודים לתושבי אג'ליל היו ידידותיים.

ב-1945 מנה הכפר כ-870 תושבים.

בינואר 1948 השתתף נציג אג'ליל, ג'מיל ג'אסר, לצד נציגי כפרים אחרים מהאזור (כמו שייח' מוניס), בפגישה עם נציגי הכוחות הלוחמים העבריים. הפגישה התקיימה בפתח תקווה, בביתו של אברהם שפירא. בפגישה הביעו מנהיגי הכפרים את רצונם בשלום והצהירו שלא ייתנו מחסה לכוחות צבא ערביים וכי במקרה הצורך יפנו לעזרת "ההגנה" לקבלת הגנה וכלכלה. למרות הסיכומים בפגישה (המתועדים בארכיון צה"ל) נמלטו תושבי האזור בתחילת אפריל 1948 בשל חשש מהתקפת גורמים יהודיים שפעלו באזור ולא סרו למרות "ההגנה", ובעקבות מנוסתם של תושבי הכפר השכן שייח' מוניס. לאחר פינוי הכפר השתלטה עליו חטיבת אלכסנדרוני ללא קרב.

בין החודשים יוני 1948 לאפריל 1949 פעל על אדמות הכפר מחנה שבויים מס' 791 של מדינת ישראל. עם תום מלחמת העצמאות התווספו חלק מאדמות הכפר ליישובים הרצליה ורמת השרון; על חלק אחר מהאדמות הוקמו מחנות צבא. על חלק מאדמות הכפר שבתחומי רמת השרון הוקם מרכז מסחרי ובו מתחם בתי הקולנוע סינמה סיטי. כמה מבתי הכפר נותרו על תלם בתוך המחנה הצבאי גלילות וליד חניון מתחם בתי הקולנוע.

מקור: http://he.wikipedia.org../../../%D7%90/%D7%92/27/%D7%90%D7%92%27%D7%9C%D7%99%D7%9C.html

קטגוריה: יישובים ערביים שנחרבו במלחמת העצמאות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש